ส่วนที่ ๔
การติดตามและประเมินผล



		การบริหารงานที่ประสบความสำเร็จนั้น  ส่วนหนึ่งมาจากการนำนวัตกรรม (Innovation)  และกระบวนการบริหารใหม่ๆ มาประยุกต์ใช้ในองค์กร  ให้บรรลุวัตถุประสงค์และเป้าหมายที่กำหนดไว้  การติดตามและการประเมินผลจึงเป็นส่วนหนึ่งของกระบวนการบริหารงาน  ซึ่งมีหลักการสำคัญ คือ  การติดตามความก้าวหน้าในการปฏิบัติงานและประเมินผลความสำเร็จของงาน  อันจะนำไปสู่การปรับปรุงแก้ไขปัญหาร่วมกันให้บรรลุเป้าหมาย  จึงต้องมีการติดตามและประเมินผลเพื่อให้ทราบประสิทธิภาพและประสิทธิผลการดำเนินงานขององค์กรปกครองส่วนท้องถิ่นว่าอยู่ในระดับใด  เหมาะสมหรือสอดคล้องกับสถานการณ์ปัจจุบันหรือไม่
๔.๑  การติดตามและประเมินผลยุทธศาสตร์




กระบวนการของแผนพัฒนาท้องถิ่น  (พ.ศ. 2561-2565)  มีองค์ประกอบ 3 ส่วน  คือ  การวางแผน (Planning) การนำแผนไปปฏิบัติ (Implementation of the plan ) และการติดตามประเมินผล  (Monito and Evaluation  )  ฉะนั้น  การติดตามและประเมินผลยุทธศาสตร์สามารถดำเนินการได้ดังนี้
1) ติดตามและประเมินผลกระบวนการ  การจัดทำแผนพัฒนาท้องถิ่น  โดยตรวจสอบกระบวนการดำเนินการว่าเป็นไปตามวิธีการและขั้นตอนที่กำหนดไว้ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548  และเพิ่มเติมถึงฉบับที่ 3  พ.ศ. 2561 และหนังสือกระทรวงมหาดไทยที่ มท 0810.3/ว 2931 ลงวันที่ 15 พฤษภาคม  2562  และหนังสืออื่นๆที่เกี่ยวข้อง  เป็นกรอบในการปฏิบัติงานการติดตามประเมินผล
2) ติดตามประเมินผลความพึงพอใจของประชาชน  ต่อการดำเนินงานตามนโยบายขององค์การบริหารส่วนตำบลท่าดี  เป็นการประเมินผลการดำเนินงานในแต่ละยุทธศาสตร์การพัฒนา  โดยออกแบบสำรวจความพึงพอใจของประชาชน
๔.2 การติดตามและประเมินผลโครงการ



เป็นการประเมินผลที่ช่วยให้ทราบถึงความก้าวหน้าในการดำเนินงานว่าแผนงานหรือโครงการที่ได้ดำเนินการไปแล้วนั้นให้ผลเป็นอย่างไร  นำไปสู่ความสำเร็จตามแผนงานที่กำหนดไว้หรือไม่  มีผลสำเร็จมากน้อยเพียงใด  เมื่อเปรียบเทียบกับเป้าหมาย  หากมีความล่าช้าหรือมีสาเหตุมาจากอะไร  สมควรที่จะได้รับการแก้ไขโดยวิธีการใด  เพื่อให้โครงการดังกล่าวเป็นไปตามวัตถุประสงค์และเป้าหมายที่วางไว้  และยังเป็นเครื่องชี้วัดประสิทธิภาพและประสิทธิผลของการดำเนินโครงการ  ที่มีประเด็นในการติดตามประเมินผลดังนี้
1) การติดตามและการประเมินผลการดำเนินงาน  โดยมีตัวชี้วัดเชิงปริมาณ  คุณภาพ  ความพึงพอใจและขั้นตอนการดำเนินงานซึ่งผู้รับผิดชอบโครงการจะเป็นผู้กำกับตัวชี้วัด
2) การเบิกจ่ายงบประมาณตามแผนการดำเนินงานประจำปีและเพิ่มเติม
ทั้งนี้  องค์การบริหารส่วนตำบลท่าดี   จะนำข้อมูลที่ได้จากการติดตามและประเมินผลโครงการ  มาใช้ในการปรับปรุงกระบวนการดำเนินงานให้สอดคล้องกับยุทธศาสตร์  และเป้าหมายที่ได้กำหนดไว้ในแผนพัฒนาท้องถิ่นให้สามารถตอบสนองและแก้ไขปัญหาความต้องการของประชาชนเป็นสำคัญ
ระเบียบวิธีการติดตามและประเมินผล
1. ดำเนินการติดตามประเมินผลแผนพัฒนาท้องถิ่นสองประเภท คือ
1.1 แผนพัฒนาท้องถิ่น (พ.ศ. 2561-2565)
1.2 แผนการดำเนินงานประจำปีงบประมาณ
		2. ประเมินผลความพึงพอใจของประชาชนต่อการดำเนินงานตามยุทธศาสตร์การพัฒนา
		3. ศึกษาความพึงพอใจของประชาชนต่อผลการดำเนินงานตามแผนพัฒนาท้องถิ่นในภาพรวม

		เกณฑ์มาตรฐานและตัวชี้วัด
การติดตามและประเมินผลแผนพัฒนาท้องถิ่น  ได้มีเกณฑ์มาตรฐาน (Standard Criteria) และตัวชี้วัด (Indicators)เพื่อใช้เป็นกรอบในการประเมินให้เกิดความชัดเจน  เป็นระบบมีมาตรฐานและเป็นที่ยอมรับโดยใช้เกณฑ์มาตรฐานและตัวชี้วัด  ดังนี้
	เกณฑ์มาตรฐาน
	ตัวชี้วัด
	กรอบตัวแปร

	สัมฤทธิผลและการบรรจุ  วัตถุประสงค์ของโครงการ
	ผลผลิต  ผลลัพธ์
	ผลต่างระหว่างจำนวนโครงการที่ดำเนินการแล้วเสร็จกับจำนวนโครงการทั้งหมด

	การตอบสนองความต้องการของประชาชน
	ระดับความพึงพอใจ
	สัดส่วนของประชาชนกลุ่มเป้าหมายที่พึงพอใจและไม่พอใจผลสะท้อนกลับ


4.3  แบบสรุปผลการพัฒนาท้องถิ่นในภาพรวม


แบบรายงาน

  แบบประเมินผลแผนฯ		      แบบติดตามแผนฯ	             	แบบประเมินผลแผนฯ
          (Input)			          (Process)			                   (Output)
การประเมินความพึงพอใจต่อผลการดำเนินงานของ อปท.ในภาพรวม
การประเมินการดำเนินงานของ อปท.
การติดตามและประเมินผลการดำเนินงานของ อปท.
การประเมินการจัดทำแผนพัฒนาท้องถิ่นของ อปท.

        แบบที่ 1			      แบบที่ 2	                      แบบที่ 3/1	                   แบบที่ 3/2
   

๔.๔  ข้อเสนอแนะในการจัดทำแผนพัฒนาท้องถิ่นในอนาคต


1. ผลกระทบนำไปสู่อนาคต
	องค์การบริหารส่วนตำบล ได้จัดทำบริการสาธารณะเพื่ออำนวยความสะดวกและตอบสนองต่อความต้องการของประชาชนไม่ว่าจะเป็นด้านโครงสร้างพื้นฐาน การศึกษา เศรษฐกิจและสังคมท้องถิ่น ทั้งนี้มุ่งหวังให้ประชาชนมีคุณภาพชีวิตที่ดีขึ้น ในส่วนของการดำเนินโครงการ/กิจกรรมตามแผนพัฒนาท้องถิ่น ซึ่งเป็นการแปลงแผนไปสู่การปฏิบัติ ผลผลิตของโครงการ/กิจกรรม (Output) ได้ก่อให้เกิดผลกระทบ (Impact) ทั้ง 3 ระดับ คือ ระยะสั้น สามารถเห็นผลสำเร็จได้ทันทีเมื่อดำเนินโครงการ/กิจกรรม แล้วเสร็จ ระยะกลางและยาว ต้องใช้เวลาในการพัฒนาและดำเนินการโดยอนาคตองค์การบริหารส่วนตำบลได้วางแผนดำเนินการพัฒนาท้องถิ่นในด้านต่างๆ สามารถสรุปได้ดังนี้
	
	ด้าน
	แนวทางการพัฒนาในอนาคต

	1.คุณภาพชีวิต
	-ปรับปรุงสถานประกอบการให้มีมาตรฐานผ่านเกณฑ์หลักสุขาภิบาล ผู้บริโภคได้บริโภคอาหารที่สะอาดไม่มีสารปนเปื้อนที่เกิดอันตรายแก่ชีวิต
-การรณรงค์ป้องกันโรคไข้เลือดออก ทั้งในชุมชนและสถานศึกษา
-เพิ่มมาตรการดูแลและสร้างภูมิคุ้มกันทางสังคมให้แก่เด็ก และเยาวชนให้รู้เท่าทันถึงโทษและรูปแบบการแพร่ระบาด รวมถึงวิธีการหลีกเลี่ยงโดยตั้งเป้าหมายให้โรงเรียนสังกัดองค์การบริหารส่วนตำบลปลอดยาเสพติด
-ให้การดูแลและช่วยผู้ด้อยโอกาส/ผู้พิการอย่างทั่วถึง ได้มาตรฐานและมีความเท่าเทียมกัน
-เตรียมความพร้อมสำหรับผู้ที่เข้าสู่วัยผู้สูงอายุ และสนับสนุนการดำเนินงานองค์กรผู้สูงอายุ
-เสริมสร้างความปลอดภัยในชีวิตและทรัพย์สินแก่ประชาชนด้วยการติดตั้งกล้อง CCTV บริเวณจุดเสี่ยง เพื่อดูแลรักษาความปลอดภัยในพื้นที่ตลอด 24 ชม.
[bookmark: _GoBack]-เพิ่มศักยภาพการปฏิบัติงานของ จนท.งานป้องกันฯ และสร้างเครือข่ายรักษาความปลอดภัยทั้งหน่วยงานภาครัฐ เอกชนและประชาสังคมทั้งภายในและนอกพื้นที่


	2.โครงสร้างพื้นฐาน
	-จัดให้มีระบบสาธารณูปโภคและสาธารณูปการที่เหมาะสม และเพียงพอในพื้นที่สามารถพัฒนาพื้นที่ให้มีความเจริญ และรองรับการขยายตัวของเมือง
-บูรณาการจัดระเบียบสายไฟฟ้า, สายโทรศัพท์, CCTV ร่วมกับไฟฟ้า, องค์กรโทรศัพท์ต่างๆ และหน่วยงานที่เกี่ยวข้อง



	ด้าน
	แนวทางการพัฒนาในอนาคต

	3.เศรษฐกิจ
	- พัฒนาเส้นทางคมนาคมสู่แหล่งท่องเที่ยว
- ส่งเสริมการรวมกลุ่มประกอบอาชีพในพื้นที่  มุ่งพัฒนาสู่ชุมชนเข้มแข็ง
- ปลูกฝังการดำรงชีวิตแบบเศรษฐกิจพอเพียง

	4.การศึกษา ศาสนา ศิลปวัฒนธรรม  จารีตประเพณี ภูมิปัญญาท้องถิ่นและกีฬานันทนาการ
	-จัดการศึกษาและแหล่งเรียนรู้นอกระบบ เพื่อเป็นแหล่งเรียนรู้ของประชาชนในการพัฒนาตนเองให้ทันกับสถานการณ์โลกที่ปรับเปลี่ยนไป
-เสริมสร้างความเข้าใจและการอยู่ร่วมกันภายหลัก บวร
-ส่งเสริมกิจกรรมด้านกีฬานันทนาการ
-สนับสนุนประเพณีท้องถิ่น

	5.ทรัพยากรธรรมชาติและสิ่งแวดล้อม
	-จัดระบบการกำจัดขยะที่มีประสิทธิภาพ สร้างจิตสำนึกในการทิ้งขยะ และส่งเสริมให้มีการคัดแยกขยะตั้งแต่ภายในครัวเรือน รวมถึงการพัฒนาการแปลงขยะให้เป็นพลังงานไฟฟ้าในอนาคต
-พัฒนาสิ่งแวดล้อมอย่างยั่งยืน

	6.การบริหารงาน
	-ส่งเสริมให้ประชาชนเข้ามามีบทบาทและมีส่วนร่วมในการพัฒนาท้องถิ่น
-พัฒนาระบบการจัดเก็บภาษี เพิ่มมาตรการและวางแผนการจัดเก็บภาษีให้เป็นไปตามเป้าหมาย
-เพิ่มประสิทธิภาพการประชาสัมพันธ์ข้อมูลข่าวสารต่างๆ ขององค์การบริหารส่วนตำบลให้ครอบคลุม และทั่วถึง และเพิ่มช่องทางการประชาสัมพันธ์ เช่น เว็บไซต์, สื่อโซเชียลฯลฯ 



2. ข้อสังเกต ข้อเสนแนะ ผลจาการพัฒนา
	หากพิจารณากระบวนการวางแผนพัฒนาท้องถิ่นพบว่า ในขั้นตอนการจัดทำแผนนั้น เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และเพิ่มเติมถึงฉบับที่ 3 พ.ศ.2561 รวมถึงหนังสือสั่งการของกระทรวงมหาดไทยโดยคำนึงถึงหลักประชารัฐผ่านกระบวนการมีส่วนร่วมของประชาชนเป็นสำคัญในส่วนของการนำแผนไปสู่การปฏิบัติรอบปีที่ผ่านมาพบว่า การดำเนินงานบางโครงการ/กิจกรรม ยังเกิดความล่าช้าไม่เป็นไปตามแผนการดำเนินงาน โดยเฉพาะโครงการก่อสร้างโครงสร้างพื้นฐาน  อันเนื่องมาจากปัจจัยทั้งภายในและภายนอก และสุดท้ายการติดตามประเมินผลแผนพัฒนาท้องถิ่นในทางปฏิบัติองค์การบริหารส่วนตำบลท่าดี  ได้ติดตามประเมินผลการดำเนินโครงการ/กิจกรรม เป็นประจำทุกๆ เดือน เพื่อให้ทราบสถานการณ์ดำเนินโครงการ/กิจกรรม ว่าอยู่ในขั้นตอนใด เป็นไปตามแผนการดำเนินงานหรือไม่ มีปัญหาหรืออุปสรรคอย่างไร พร้อมจัดทำรายงานเสนอให้ผู้บริหารได้รับทราบ ทั้งนี้เพื่อเป็นการแก้ไขปัญหาความล่าช้าในขั้นตอนการนำแผนไปสู่การปฏิบัติให้สามารถอำนวยความสะดวกและตอบสนองต่อความต้องการแก่ประชาชนได้รวดเร็วยิ่งขึ้น

